
	Parlamentul României
Camera Deputaţilor


	COMISIA PENTRU DMINISTRAŢIE

PUBLICĂ, AMENAJAREA TERITORIULUI ŞI ECHILIBRU ECOLOGIC

Nr. 26/406/20.10.2011             


  PL-x 536/2011
	COMISIA PENTRU AFACERI EUROPENE

Nr.40/339/20.10.2011





Către,

BIROUL PERMANENT AL 

CAMEREI DEPUTAŢILOR

Vă înaintăm, alăturat, Raportul comun asupra proiectului de Lege pentru aprobarea Ordonanţei de urgenţă a Guvernului nr.78/2011 privind stabilirea unor măsuri organizatorice în domeniul afacerilor europene, trimis Comisiei pentru administraţie publică, amenajarea teritoriului şi echilibru ecologic şi Comisiei pentru afaceri europene, pentru dezbatere în fond, în procedură de urgenţă, cu adresa nr. PL.x 536 din 27 septembrie 2011, înregistrată cu nr. 26/406 din 29 septembrie 2011. 



PREŞEDINTE,


PREŞEDINTE,




      Vasile GHERASIM 
    Viorel HREBENCIUC

	Parlamentul României
Camera Deputaţilor

	COMISIA PENTRU DMINISTRAŢIE

PUBLICĂ, AMENAJAREA TERITORIULUI ŞI ECHILIBRU ECOLOGIC



Nr. 26/406/20.10.2011             


PL-x 536/2011
	COMISIA PENTRU AFACERI EUROPENE


Nr.40/339/20.10.2011






RAPORT COMUN
asupra proiectului de Lege pentru aprobarea Ordonanţei de urgenţă a Guvernului nr.78/2011 privind stabilirea unor măsuri organizatorice în domeniul afacerilor europene

În conformitate cu prevederile art.95 ŞI 115 din Regulamentul Camerei Deputaţilor, republicat, cu modificările ulterioare, Comisia pentru administraţie publică, amenajarea teritoriului şi echilibru ecologic şi Comisia pentru afaceri europene au fost sesizate, spre dezbatere, în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.78/2011 privind stabilirea unor măsuri organizatorice în domeniul afacerilor europene, trimis cu adresa nr.PL.x 536 din 27 septembrie 2011 şi înregistrată cu nr. 26/406 din 29 septembrie 2011, respectiv cu nr.40/    din 29 septembrie 2011.

Potrivit prevederilor art. 75 din Constituţia României, republicată şi ale art. 92 alin. (8) pct.2 lit.e) din Regulamentul Camerei Deputaţilor, republicat, cu modificările şi completările ulterioare, Camera Deputaţilor este  prima Camera sesizată.

Consiliul Legislativ a avizat favorabil, cu observaţii şi propuneri, iniţiativa legislativă, conform avizului nr.986 din 21.09.2011.

Comisia pentru politică externă a avizat favorabil, conform avizului nr.33/198 din 4 octombrie 2011.

Comisia juridică, de disciplină şi imunităţi a avizat favorabil, conform avizului nr.PL.x-536 din 5 octombrie 2011.


Proiectul de lege supus dezbaterii are ca obiect de reglementare stabilirea unor măsuri în domeniul afacerilor europene, în sensul prevederii cadrului juridic general al organizării şi funcţionării Ministerului Afacerilor Europene, organ de specialitate al administraţiei publice centrale, în subordinea Guvernului, înfiinţat prin Hotărârea Parlamentului României nr. 14/2011.


În conformitate cu prevederile art. 61 şi art.63 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia pentru afaceri europene au examinat proiectul de lege sus menţionat, în şedinţe separate. Membrii Comisiei pentru administraţie publică, amenajarea teritoriului şi echilibru ecologic au examinat proiectul de lege sus menţionat, în şedinţele din 4 septembrie şi 18 octombrie 2011. Membrii Comisiei pentru afaceri europene au examinat proiectul de lege sus menţionat în şedinţa din 12 octombrie 2011.
Din numărul total de 30 membri ai Comisiei pentru administraţie publică, amenajarea teritoriului şi echilibru ecologic  au participat la dezbateri 30 deputaţi. Din numărul total de 24 membri ai Comisiei pentru afaceri europene  au participat la dezbateri 13 deputaţi. 

La dezbateri au participat, în calitate de invitaţi, conform prevederilor art.54 şi 55 din Regulamentul Camerei Deputaţilor, republicat, domnul Bogdan Mănoiu – secretar de stat din Ministerul Afacerilor Europene şi doamna Alice Arşinel – director din Ministerul Afacerilor Europene.


În urma examinării intervenţiei legislative şi a opiniilor exprimate de către membrii celor două Comisii, s-a hotărât, cu majoritate de voturi (o abţinere), adoptarea  proiectului de lege pentru aprobarea Ordonanţei de urgenţă a Guvernului nr.78/2011 privind stabilirea unor măsuri organizatorice în domeniul afacerilor europene, cu amendamente admise prezentate în anexa la prezentul raport.


În raport de obiectul şi conţinutul său, proiectul de lege  face parte din categoria legilor organice.

PREŞEDINTE,       




PREŞEDINTE,
       

      Vasile GHERASIM 



    Viorel HREBENCIUC



   SECRETAR,





SECRETAR,

      
      Gheorghe CIOCAN



     Teodor Marius SPÎNU
Consilier, Sofia CHELARU










Consilier, Florin ALEXANDRU 

ANEXA 
AMENDAMENTE ADMISE

În urma dezbaterii, Comisiile propun adoptarea proiectului de lege cu următoarele amendamente:
	Nr. crt.
	Text oug
	Text propus de Comisie

(autorul amendamentului)


	Motivarea amendamentelor

	1.
	Lege 
pentru aprobarea Ordonanţei de urgenţă a Guvernului nr.78/2011 privind stabilirea unor măsuri organizatorice în domeniul afacerilor europene
	Nemodificat.
	

	2.
	Articol unic.- Se aprobă Ordonanţa de urgenţă a Guvernului nr.78/2011 privind stabilirea unor măsuri organizatorice în domeniul afacerilor europene.

	Articol unic. - Se aprobă Ordonanţa de urgenţă a Guvernului nr. 78 din 21 septembrie 2011 privind stabilirea unor măsuri organizatorice în domeniul afacerilor europene, publicată în Monitorul Oficial al României, Partea I, nr. 682 din 26 septembrie 2011, cu următoarele modificări şi completări:

	Reglementare corectă.

	3.
	ORDONANŢĂ DE URGENŢĂ

privind stabilirea unor măsuri organizatorice în domeniul afacerilor europene


	Nemodificat.
	

	4.
	
Fondurile structurale şi de coeziune reprezintă una dintre principalele surse de investiţii în infrastructura României,

Luându-se în considerare gradul redus de absorbţie al fondurilor structurale şi de coeziune se impune ca Ministerul Afacerilor Europene să coordoneze procesul de absorbţie a fondurilor, în scopul accelerării susţinute a acestui proces şi al înlăturării oricăror disfuncţionalităţi,


Constatându-se că neaplicarea măsurilor cuprinse în prezenta ordonanţă de urgenţă ar avea consecinţe grave asupra realizării procesului de absorbţie a fondurilor structurale şi de coeziune, precum şi asupra proiectelor naţionale de dezvoltare a infrastructurii,


Ţinând seama de faptul că neadoptarea de măsuri imediate, prin ordonanţă de urgenţă, ar conduce la reale dificultăţi în ceea ce priveşte o funcţionare optimă a relaţiei Guvernului României cu structurile europene,


În considerarea faptului că elementele menţionate vizează interesul public şi constituie o situaţie extraordinară, a cărei reglementare nu poate fi amânată,


În temeiul art.115 alin.(4) din Constituţia României, republicată, şi a Hotărârii Parlamentului României nr.14/2011 privind completarea structurii şi componenţei Guvernului,

Guvernul României adoptă prezenta ordonanţă de urgenţă.

	Nemodificat.
	

	5.
	
Art. 1 –(1) Ministerul Afacerilor Europene se organizează şi funcţionează ca organ de specialitate al administraţiei publice centrale, cu personalitate juridică, în subordinea Guvernului.


(2) Ministerul Afacerilor Europene, împreună cu Ministerul Afacerilor Externe, coordonează procesul de gestionare a ansamblului afacerilor europene, în vederea asigurării participării eficiente a României în procesul de luare a deciziilor la nivelul Uniunii Europene.


(3) Ministerul Afacerilor Europene împreună cu Ministerul Afacerilor Externe, coordonează procesul de formulare a poziţiilor naţionale care sunt promovate în cadrul structurilor Uniunii Europene şi urmăreşte respectarea angajamentelor României decurgând din calitatea de stat membru al Uniunii Europene, inclusiv a celor care rezultă din Tratatul de aderare a României la Uniunea Europeană.

(4)
Ministerul Afacerilor Europene coordonează procesul de asigurare a
compatibilităţii legislaţiei naţionale cu actele legislative ale Uniunii Europene,
asigură, în domeniile proprii de competenţă, activitatea de reprezentare a statului
român în faţa Curţii de Justiţie a Uniunii Europene şi a celorlalte instituţii europene,
monitorizează şi sprijină îndeplinirea angajamentelor rezultate din strategiile şi programele naţionale adoptate în contextul politicilor europene.


(5)
Ministerul Afacerilor Europene îndeplineşte rolul de autoritate de
coordonare a instrumentelor structurale, având responsabilitatea coordonării pregătirii,
dezvoltării, armonizării şi funcţionării cadrului legislativ, instituţional, procedural şi
programatic pentru gestionarea instrumentelor structurale.


(6)
In scopul asigurării coordonării interministeriale a procesului de formulare a
poziţiei naţionale privind iniţiativele europene legislative şi fără caracter legislativ, în
coordonarea Ministerului Afacerilor Europene funcţionează Comitetul de coordonare a afacerilor europene, organism de lucru fără personalitate juridică şi cu caracter
decizional, înfiinţat prin hotărâre a Guvernului. Modalitatea de înfiinţare a
Comitetului de coordonare a afacerilor europene, precum şi organizarea şi
funcţionarea acestuia se stabilesc prin hotărâre a Guvernului.

	1. La articolul 1, alineatul (3) se modifică şi va avea următorul cuprins:
Nemodificat.
Nemodificat.

„(3) Ministerul Afacerilor Europene şi Ministerul Afacerilor Externe coordonează conform sferei lor de responsabilitate, procesul de formulare a poziţiilor naţionale care sunt promovate în cadrul structurilor Uniunii Europene. Ministerul Afacerilor Europene urmăreşte respectarea angajamentelor României decurgând din calitatea de stat membru al Uniunii Europene, inclusiv a celor care rezultă din Tratatul de aderare a României la Uniunea Europeană.”

Autor: Comisia pentru afaceri europene
Nemodificat.
Nemodificat.
Nemodificat.

	Odată cu înfiinţarea Ministerului Afacerilor Europene, domeniul este reprezentat în administraţia naţională la nivel de minister, astfel încât se pot separa competenţele de coordonare ale procesului de formulare a poziţiilor naţionale ale celor două ministere, urmând ca distribuţia acestor competenţe să fie stabilită prin HG sau Ordin comun al miniştrilor.

De altfel, nici nu are sens ca MAE să analizeze şi să formuleze poziţii pentru regulamente sau decizii cu caracter strict tehnic, în politici foarte specializate, din afara atribuţiilor sale tradiţionale.



	6.
	
Art. 2. - (1) La data intrării în vigoare a prezentei ordonanţe de urgenţă, Ministerul Afacerilor Europene preia activitatea Departamentului pentru Afaceri Europene, care se desfiinţează, precum şi activitatea Autorităţii pentru Coordonarea Instrumentelor Structurale, departament în cadrul aparatului de lucru al Guvernului şi subordonat direct primului-ministru, denumită în continuare ACIS, care se reorganizează ca direcţie generală în cadrul Ministerului Afacerilor Europene.

(2) Ministerul Afacerilor Europene preia activitatea, posturile şi personalul Departamentului pentru Afaceri Europene şi ale ACIS.


(3) În termen de maximum 30 de zile de la data intrării în vigoare a prezentei ordonanţe de urgenţă, Ministerul Afacerilor Europene preia de la Departamentul pentru Afaceri Europene, respectiv de la Secretariatul General al Guvernului în ceea ce priveşte ACIS, pe bază de protocol de predare-preluare, numărul de posturi, structura de personal poluată, personalul aferent, cu menţinerea drepturilor salariale stabilite potrivit legii, la data intrării în vigoare a prezentei ordonanţe de urgenţă, prevederile bugetare aferente activităţii Departamentului pentru Afaceri Europene şi ACIS pe anul 2011, execuţia bugetară până la momentul predării-preluării, precum şi patrimoniul, reprezentând toate bunurile, precum şi drepturile şi obligaţiile deţinute de Departamentul pentru Afaceri Europene şi ACIS asupra acestora.


(4) Ministerul Afacerilor Europene se substituie în toate drepturile şi obligaţiile preluate de Secretariatul General al Guvernului pentru ACIS, decurgând din toate actele normative, contractele, convenţiile, înţelegerile, protocoalele, memorandumurile şi acordurile. Ministerul Afacerilor Europene se substituie în toate drepturile şi obligaţiile decurgând din toate actele normative, contractele, convenţiile, înţelegerile, protocoale e, memorandumurile şi acordurile în care fostul Departament pentru Afaceri Europene este parte.


(5) Ministerul Afacerilor Europene se substituie în toate drepturile şi obligaţiile decurgând din litigiile in care sunt părţi fostul Departament pentru Afaceri Europene, respectiv Secretariatul General al Guvernului pentru ACIS.


	
2. La articolul 2, alineatul (1) se modifică şi va avea următorul cuprins:

”Art. 2. - (1) La data intrării în vigoare a prezentei ordonanţe de urgenţă, Ministerul Afacerilor Europene preia activitatea Departamentului pentru Afaceri Europene, care se desfiinţează, precum şi activitatea Autorităţii pentru Coordonarea Instrumentelor Structurale, departament în cadrul aparatului de lucru al Guvernului şi subordonat direct primului-ministru, denumită în continuare ACIS, care se reorganizează ca direcţie generală în cadrul Ministerului Afacerilor Europene. Departamentului pentru Afaceri Europene se reorganizează ca  departament în cadrul Ministerului Afacerilor Europene.”
Autor: Comisia pentru afaceri europene

Nemodificat.
Nemodificat.
Nemodificat.
Nemodificat.

	Se prevede că ACIS se reorganizează ca direcţie generală dar nu se precizează cum se reorganizează Departamentul pentru afaceri europene

	7.
	
Art. 3. - Ministerul Afacerilor Europene exercită următoarele funcţii:

I. În domeniul coordonării/ gestionării fondurilor europene:


a) de autoritate pentru coordonarea instrumentelor structurale, în sensul prevăzut la art. 7 din Hotărârea Guvernului nr. 457/2008 privind cadrul instituţional de coordonare şi de gestionare a instrumentelor structurale, cu modificările şi completările ulterioare:


b) de reglementare privind stimularea financiară a personalului care gestionează fonduri europene şi privind structurile din cadrul ministerelor şi instituţiilor care au ca obiect de activitate gestionarea asistenţei financiare acordate României prin instrumentul de preaderare PHARE, instrumentul financiar provizoriu Facilitatea de tranziţie, fondurile structurale şi de coeziune şi mecanismul financiar al Spaţiului Economic European 2004-2009, numărul şi structura posturilor, criteriile de încadrare a personalului pe funcţii specifice şi procentul ce urmează a fi acordat personalului potrivit art. 1 şi 2 din Legea nr. 490/2004 privind stimularea financiară a personalului care gestionează fonduri europene, cu modificările şi completările ulterioare;


c) de autoritate de management pentru Programul operaţional Asistenţă tehnică, în sensul prevăzut la art. 17 din Hotărârea Guvernului nr. 457/2008, cu modificările şi completările ulterioare;


d) de coordonator naţional al asistenţei în raport cu Uniunea Europeană, conform prevederilor memorandumurilor de înţelegere dintre Guvernul României şi Comisia Europeană;


e)  de punct naţional de contact pentru programele de înfrăţire instituţională cu statele care beneficiază de finanţări nerambursabile din partea Uniunii Europene;


f) de punct naţional de contact pentru mecanismul financiar al Spaţiului Economic European 2004-2009;


g) de punct naţional de contact pentru Programul de cooperare norvegian pentru creştere econom că şi dezvoltare durabilă 2004-2009;

II. În domeniul afacerilor europene:


a) de coordonare interministerială, împreună cu Ministerul Afacerilor Externe, în vederea elaborării poziţiilor României pe problematica afacerilor europene;


b) de coordonare, monitorizare şi susţinere a îndeplinirii angajamentelor decurgând din calitatea României de stat membru al Uniunii Europene, inclusiv a celor prevăzute în Tratatul de Aderare a României la Uniunea Europeană, precum şi a strategiilor naţionale şi programelor elaborate în contextul politicilor europene;


c) de punct tehnic de contact şi responsabil naţional în problematica Strategiei „Europa 2020";


d) de coordonare a procesului de asigurare a compatibilităţii legislaţiei naţionale cu actele legislative ale Uniunii Europene, cu excepţia asigurării compatibilităţii cu actele legislative ale Uniunii Europene a acordurilor internaţionale încheiate de România în baza Legii nr. 590/2003 privind tratatele;


e) de reprezentare a României la Curtea de Justiţie a Uniunii Europene, precum şi la celelalte instituţii europene, în procedurile contencioase şi necontencioase;


f) de organizare şi coordonare a Centrului Naţional SOLVIT;


g) de punct naţional de contact pentru problematica Pieţei Interne.


	3. La articolul 3, partea introductivă a punctului I se modifică şi va avea următorul cuprins:
Nemodificat.

„I. În domeniul coordonării şi gestionării fondurilor europene:”
Autor: Comisia pentru afaceri europene

Nemodificat.
Nemodificat.
Nemodificat.
Nemodificat.
Nemodificat.
Nemodificat.
Nemodificat.
Nemodificat.

	Pentru precizie şi claritate:

· formularea cu bara oblică (“/”) este imprecisă;



	8.
	
Art. 4. - (1) Pentru realizarea funcţiilor sale, Ministerul Afacerilor Europene este inclus în circuitul informaţional al sistemului naţional de coordonare a afacerilor europene, care se instituie prin hotărâre a Guvernului şi solicită autorităţilor şi instituţiilor publice din cadrul administraţiei publice centrale şi locale informaţii necesare desfăşurării activităţii sale.
______________________

(2) Ministerul Afacerilor Europene stabileşte raporturi de colaborare cu instituţiile, organele, oficiile şi agenţiile Uniunii Europene prin intermediul Ministerului Afacerilor Externe - Reprezentanţei permanente a României pe lângă Uniunea Europeană.


(3) Ministerul Afacerilor Europene este autorizat să emită ordine şi instrucţiuni pentru instituţiile a căror activitate are impact direct sau indirect asupra procesului de gestionare a instrumentelor structurale, în vederea implementării corecte şi eficiente a acestor fonduri nerambursabile.

	4. La articolul 4, după alineatul (1) se introduce un nou alineat, alineatul (11), cu următorul cuprins:
Nemodificat.
„(11) Autorităţile şi instituţiile publice din cadrul administraţiei publice centrale şi locale au obligaţia să transmită Ministerului Afacerilor Europene informaţiile solicitate conform alin. (1), în termenele legale, dar nu mai târziu de 30 de zile.”

Autor: Comisia pentru afaceri europene

5. La articolul 4, alineatele (2) şi (3) se modifică şi vor avea următorul cuprins:

„(2) Ministerul Afacerilor Europene stabileşte raporturi de colaborare cu instituţiile, organele, oficiile şi agenţiile Uniunii Europene, direct sau în colaborare cu Ministerul Afacerilor Externe – Reprezentanţa permanentă a României pe lângă Uniunea Europeană.


(3) Ministrul Afacerilor Europene este autorizat să emită ordine şi instrucţiuni pentru instituţiile a căror activitate are impact asupra procesului de gestionare a instrumentelor structurale, în vederea implementării corecte şi eficiente a acestora. 

Autor: Vasile Gherasim - grup PDL şi Comisia pentru afaceri europene


	Ministerului Afacerilor Europene trebuie să i se asigure accesul la informaţii din toate sectoarele care fac obiectul activităţii sale.
Intermedierea de către MAE nu trebuie să pară o modalitate de control a activităţii Ministerului Afacerilor Europene şi de asemenea poate reduce operativitatea în unele situaţii.

Sintagma „impact direct sau indirect” lasă deschisă posibilitatea interpretării arbitrare şi intervenţiei normative excesive, deoarece este greu de imaginat ce activitate nu ar avea impact indirect asupra procesului de gestionare a instrumentelor structurale

	9.
	
Art. 5. - Finanţarea Ministerului Afacerilor Europene se asigură de la bugetul de stat.


	Nemodificat.

	

	10.
	
Art. 6. - (1) Un secretar de stat va coordona atribuţiile preluate de la Departamentul pentru Afaceri Europene.

(2) Un secretar de stat coordonează activitatea ACIS.
	Nemodificat.

	

	11.
	
Art. 7. - (1) In cadrul Ministerului Afacerilor Europene funcţionează agentul guvernamental, însărcinat cu reprezentarea României în faţa Curţii de Justiţie a Uniunii Europene şi a Tribunalului Uniunii Europene, precum şi a celorlalte instituţii europene, conform art. 3 pct. II lit. e).


(2) Agentul guvernamental are rang de subsecretar de stat, fiind numit şi eliberat din funcţie prin decizie a primului-ministru, la propunerea ministrului afacerilor europene.


(3) Numirea şi eliberarea din funcţie a agentului guvernamental se comunică grefei Curţii de Justiţie a Uniunii Europene, respectiv grefei Tribunalului Uniunii Europene, precum şi celorlalte instituţii europene.


	Nemodificat.

	

	12.
	
Art. 8. - (1) în scopul exercitării funcţiei prevăzute la art. 3 pct. II lit. e), autorităţile şi instituţiile publice sunt obligate să trimită agentului guvernamental, la cererea şi în termenul stabilit de acesta, toate actele, datele şi informaţiile necesare.


(2) Ministerul Afacerilor Europene, prin agentul guvernamental, coordonează şi supraveghează fundamentarea, de către autorităţile şi instituţiile publice, a poziţiilor naţionale ce urmează a fi comunicate instituţiilor europene, respectiv a fi transmise şi/sau susţinute înaintea instanţelor europene.

	Nemodificat.

	

	13.
	
Art. 9. - (1) In activitatea sa, agentul guvernamental va acorda prioritate soluţionării aspectelor problematice, evitând declanşarea litigiilor în care statul român are calitatea de pârât în faţa instanţelor europene.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                           
(2) În cazul în care, pentru o perioadă care nu depăşeşte 3 luni, agentul guvernamental este în imposibilitate absolută de a realiza funcţia prevăzută la art. 3 pct. II lit. e), acesta o poate delega unei persoane cu atribuţii în acest sens din cadrul Ministerului Afacerilor Europene.


(3) Dacă termenul prevăzut la alin. (2) este depăşit, atunci primul-ministru, la propunerea ministrului afacerilor europene, decide numirea unui înlocuitor, pe perioadă determinată sau nedeterminată, după caz.


	Nemodificat.

	

	14.
	
Art. 10. – (1) În structura organizatorică a Ministerului Afacerilor Europene funcţionează direcţii generale, direcţii, servicii, birouri şi compartimente.


(2) Numărul de posturi, atribuţiile şi structura organizatorică a Ministerului Afacerilor Europene se aprobă prin hotărâre a Guvernului.


	Nemodificat.

	

	15.
	
Art. 11. - (1) Ministerul Afacerilor Europene desemnează, dintre specialiştii săi, consilieri şi/sau experţi care îşi vor desfăşura activitatea în cadrul Reprezentanţei permanente a României pe lângă Uniunea Europeană.


(2) Personalului trimis în cadrul Reprezentanţei permanente a României pe lângă Uniunea Europeană îi sunt aplicabile dispoziţiile legale în vigoare privind drepturile personalului trimis în misiune permanentă în străinătate.

	Nemodificat.

	

	16.
	
Art. 12. - (1) În termen de maximum 7 zile de la data intrării în vigoare a prezentei ordonanţe de urgenţă, Ministerul Afacerilor Europene va supune Guvernului spre adoptare proiectul de Hotărâre privind organizarea şi funcţionarea Ministerului Afacerilor Europene.


(2) Până la data intrării în vigoare a hotărârii Guvernului prevăzută la alin. (1), în realizarea funcţiilor prevăzute la art. 3 şi a măsurilor şi obiectivelor cuprinse în Programul de guvernare pe perioada 2009-2012, activitatea structurilor care se preiau în cadrul ministerului nou-înfiinţat potrivit prezentei ordonanţe de urgenţă este supusă dispoziţiilor cuprinse în actele normative privind organizarea şi funcţionarea acestor structuri.

	Nemodificat.

	

	17.
	
Art. 13. - In cuprinsul actelor normative care vizează activitatea Departamentului pentru Afaceri Europene şi ACIS, sintagma „Departamentul pentru Afaceri Europene", respectiv „Autoritatea pentru Coordonarea Instrumentelor Structurale" se înlocuieşte cu sintagma „Ministerul Afacerilor Europene", iar sintagma „secretarul general al Guvernului" se înlocuieşte cu sintagma „ministrul afacerilor europene".


	Nemodificat.

	

	18.
	
Art. 14. - (1) Se autorizează Ministerul Finanţelor Publice să introducă modificările ce decurg din aplicarea prevederilor prezentei ordonanţe de urgenţă în structura bugetului de stat şi în bugetul fondurilor externe nerambursabile pe anul 2011, în volumul şi structura bugetelor Secretariatului General al Guvernului şi Ministerului Afacerilor Europene, la propunerea secretarului general al Guvernului şi a ministrului afacerilor europene, pe baza protocoalelor de predare-preluare.


(2)
Se autorizează ordonatorii principali de credite ai Secretariatului General al
Guvernului şi Ministerului Afacerilor Europene să detalieze modificările prevăzute la
alin. (1) pe articole şi alineate de cheltuieli în structura bugetelor proprii şi să
introducă modificările corespunzătoare în anexele la acestea.


(3) Modificările în execuţia bugetului de stat ce decurg din aplicarea prevederilor prezentei ordonanţe de urgenţă se efectuează pe baza protocoalelor de predare-preluare şi a instrucţiunilor comunicate de Ministerul Finanţelor Publice ordonatorilor principali de credite.


(4) Se autorizează Ministerul Finanţelor Publice să vireze lunar la bugetul de stat sumele aferente drepturilor prevăzute la art. 38 alin. (1) din Legea bugetului de stat pe anul 2011 nr. 286/2010, cu modificările şi completările ulterioare,  pentru personalul din cadrul ACIS care se preia la Ministerul Afacerilor Europene, pentru anul 2011.


(5) Cu sumele virate potrivit alin.(4) se majorează lunar veniturile bugetului de stat şi cheltuielile de personal ale Ministerului Afacerilor Europene, prin diminuarea în mod corespunzător a veniturilor şi cheltuielilor Ministerului Finanţelor Publice, aprobate potrivit art. 38 alin. (1) din Legea nr. 286/2010, cu modificările şi completările ulterioare.


(6) Până la introducerea modificărilor prevăzute la alin. (1) în bugetul de stat, în bugetul fondurilor externe nerambursabile şi în bugetele ordonatorilor principali de credite, finanţarea structurilor preluate se asigură din bugetele ordonatorilor de credite existenţi înainte de intrarea în vigoare a prezentei ordonanţe de urgenţă.

	Nemodificat.

	

	19.
	
Art. 15. - Pe data intrării în vigoare a prezentei ordonanţe de urgenţă se abrogă:


a) Ordonanţa de urgenţă a Guvernului nr. 133/2O06 privind înfiinţarea, organizarea şi funcţionarea Departamentului pentru Afaceri Europene în subordinea primului-ministru, publicată în Monitorul Oficial al României, Partea I, nr.1042 din 28 decembrie 2006, cu modificările şi completările ulterioare;


b) Art. 1-2 şi 4-6 din Ordonanţa de urgenţă a Guvernului nr. 26/2011 privind stabilirea unor măsuri organizatorice la nivelul aparatului de lucru al Guvernului şi al unor ministere, precum şi pentru stabilirea unor măsuri financiar-bugetare, publicată în Monitorul Oficial al României, Partea I, nr. 195 din 21 martie 2011. 


	Nemodificat.

	


Consilier, Sofia CHELARU

